“Hy het nou die dag vir my gesê hy is Kersfees terug by die huis. Ek weet nie waar die kind hieraan kom nie.” Toe die koeksisters, lepelsteeltjies en tee klaar geëet en gedrink is, groet ons om die pad Griekwastad toe te vat. Bettie waarsku ons moet versigtig ry.
Sy wys na haar Mercedes en sê selfs met dié agtermekaar motor sukkel sy om die pad na Naauwhoek, die plaas waar Deon en sy gesin gewoon het, te ry.
Ek komplimenteer haar op haar tuin. “Dankie,” sê sy. “Hy was mooi, maar dit is nou bietjie verby.” Toe ons al by die motor is, vra sy: “Het jy al ooit ’n swart petunia gesien?”